
Prezentare generală
Asociaţia „Uniunea Vorbitorilor de Limbă Engleză – (ESU) România” înfiinţată în anul 1996 este o organizaţie non-guvernamentală, afiliată la organizaţia internaţională „The English Speaking Union” (ESU) cu sediul la Londra.  Înfiinţată în anul 1918, ESU a avut printre primii săi preşedinţi pe lordul Winston Churchill şi este în prezent onorată de patronajul Reginei Elisabeta a II- a. Această organizaţie internaţională, cu filiale în peste 60 de ţări, are ca scop promovarea cooperării şi înţelegerii internaţionale prin intermediul limbii engleze. Preşedintele de Onoare al Filialei din România este conform tradiţiei Preşedintele ales al ţării.

În cadrul activităţilor caracteristice filialelor Uniunii Internaţionale a Vorbitorilor de Limbă Engleză (ESU), se înscrie şi organizarea anuală a unui Concurs Național de Discurs Public în Limba Engleză (CNDPE), la care participă elevi  cu vârste cuprinse între 16 și 20 de ani.  Concursul se desfăşoară în toate ţările reprezentate în cadrul ESU, stabilindu-se o temă comună pentru finala națională și cea internațională. Finala internațională se desfăşoară la Londra, în luna mai a anului respectiv. 

Până în prezent Asociația „Uniunea Vorbitorilor de Limbă Engleză – (ESU) România” a participat la nouăsprezece asemenea finale internaţionale, reuşind să obţină prin reprezentanţii săi rezultate foarte bune, respectiv principalele trei premii: (Premiul II în anul 1997, Premiul I în anul 1998, Premiul III de două ori, în anul 2001 şi 2006).


La nivel național, ESU Romania organizează Concursul de Discurs Public în Limba Engleză și pentru elevii cu vârste cuprinse între 12 și 15 ani, aceștia participând până la nivel județean în concurs. 

Organizarea concursului se face în colaborare cu Ministerul Educației Naționale.
Cine participă?
Concursul se adresează elevilor cu vârste cuprinse între 12 și 20 de ani. Concursul este împărțit pe următoarele grupe de vârstă :

· 12 – 15 ani – participă la concurs până la etapa județeană;
· 16 – 20 ani
 - participă la toate etapele concursului, câștigătorul având șansa de a concura în finala internațională de la Londra. 

Tema concursului
Tema de anul acesta a concursului național este “To Be Ignorant of the Past is to Remain a Child” pentru ambele categorii de vârstă. 
În cadrul finalei internaționale desfășurate la Londra tema este "Culture is not a Luxury, But a Necessity". Pentru mai multe detalii legate de finala internațională puteti accesa:

 http://www.esu.org/programmes/schools/after-leaving-school/international-public-speaking-competition 
Pentru orice intrebări legate de desfășurarea concursului ne puteți contacta la adresa office@esu.ro. 

Cum mă înscriu în concurs?

Înscrierea în concurs se va face online pe site-ul www.esu.ro. Participanții la ambele categorii de vârstă se înscriu în concurs prin completarea formularului online care se găsește pe site-ul www.esu.ro, la secțiunea Registration 2015.
Calendarul concursului

· 6 octombrie – 5 decembrie  2014 – înscriere;
· 12 – 14 decembrie 2014 – desfășurarea fazelor locale; 

· 29 ian – 1 februarie 2015- desfășurarea fazelor județene; 
· 13 – 15 februarie 2015- desfășurarea fazelor regionale; 
· 23 martie 2015 - desfăşurarea semifinalei naţionale la Bucureşti;
· 24 martie 2015- desfăşurarea fazei naţionale la Bucureşti;
· 11 – 15 mai 2015 - desfășurarea finalei internaționale de la Londra; 

Perioada de desfășurare a etapelor locale, județene și regionale se poate modifica în funcție de graficul activităților instituției organizatoare și disponibilitatea organizatorilor locali cu condiția ca rezultatele etapelor să fie transmise după cum urmează:
· 16 decembrie – rezultate etapă locală

· 5 februarie – rezultate etape județeană

· 20 februarie – rezultate etapă regională

Desfășurarea concursului 

Categoria 12-15 ani

Pentru participanții la categoria de vârstă 12 – 15 ani se vor organiza etape pe scoală, locală și județeană. 
În ceea ce privește municipiul București se va organiza o etapă pe municipiu. Pentru mai multe detalii despre organizarea concursului în municipiul București vă rugăm să consultați secțiunea intitulată Desfășurarea concursului în București.
Ordinea participanților în concurs este aleatorie și este hotărâtă de către organizatori. 
Pentru fiecare etapă organizatorii vor numi o persoană care să îndeplinească funcția de timekeeper care se va ocupa de cronometrarea discursurilor. De asemenea va fi numită o persoană care să anunțe vorbitorii și titlul discursului (chairperson). 
Elevii din categoria de vârstă 12-15 vor susține un discurs de 3 minute. Timekeeper-ul va da un semnal sonor la 2:30’’ (pentru a indica faptul că mai sunt 30 secunde), la 3:00 minute (pentru a indica faptul că timpul participantului s-a scurs), si la 3:30’’ minute (moment în care participantul trebuie să încheie discursul imediat). Participanții care vorbesc mai puțin de 2:30’’ minute sau mai mult de 3:30’’ minute pot fi sancționați de către membrii juriului. După terminarea ultimului discurs din concurs, timekeeper-ul va oferi juriului o listă cu durata tuturor discursurilor.

După încheierea fiecărui discurs urmează întrebări din partea publicului și/sau a juriului. Juriul este obligat să pună întrebări dacă nu sunt întrebări din partea publicului. Concurentul trebuie să răspundă succint fără a relua pasaje din discurs. Persoanele din public care au o legătură cu unul dintre participanți (de exemplu, un membru al familiei sau profesor îndrumător), nu pot pune întrebări participantului respectiv.
Nu este permisă utilizarea recuzitei sau a materialelor vizuale sau audio în timpul susținerii discursului.  

Membrii juriului vor evalua participanții în conformitate cu grila de evaluare și sistemul de notare al vorbitorilor cuprinse în manualul concursului. În juriu vor fi 3 persoane (sau mai multe persoane cu condiția să fie număr impar), cu experiență în evaluarea unui discurs public și jurizarea unui astfel de concurs.

Participanții pot solicita feedback de la membrii juriului, dar numai după ce membrii juriului anunță punctajul acordat. Decizia juriului este definitivă.

Prezentarea vorbitorilor va fi făcută de către un moderator care va menționa numele participantului și titlul discursului. După terminarea discursului unui concurent, moderatorul va invita publicul și juriul să îi adreseze întrebări. 

Listele cu participanţii şi câştigătorii după fiecare etapă a concursului vor fi publicate pe www.esu.ro. 
Categoria 16-20

Pentru categoria de vârstă 16-20 de ani se organizează etapa locală, județeană, regională, semifinala națională și finala națională. Câștigătorul finalei naționale participă la finala internațională care se desfășoară la Londra în luna mai. 
În ceea ce privește municipiul București se va organiza  2 etape pe municipiu. Pentru mai multe detalii despre organizarea concursului în municipiul București, vă rugăm să consultați secțiunea dedicată municipiului București
În urma desfășurării etapei locale, participanții care au primit cel puțin 85 de puncte vor promova la următoarea etapă. 
În urma desfășurării etapei județene participanții care au primit cel puțin 90 de puncte vor promova la următoarea etapă. 
În urma desfășurării etapei regionale participanții care au primit cel puțin 95 de puncte vor promova la următoarea etapă. 
Pentru semifinala națională fiecare regiune va primi un număr fix de locuri stabilit în funcție de numărul de participanți înscriși  inițial din concurs – 10% din numărul inițial. 

Regiunile care s-au calificat în finala națională la ediția anterioară a concursului vor primi câte un loc suplimentar pentru semifinala națională.

Ordinea participanților în concurs este aleatorie și este hotărâtă de către organizatori. 

Fiecare participant la categoria 16-20 de ani va prezenta un discurs de 5 minute. 

Timekeeper-ul va da un semnal sonor la 4:30’’ minute (pentru a indica faptul că mai sunt 30 secunde), la 5:00 minute (pentru a indica faptul că timpul participantului s-a scurs), și la 5:30’’ minute (moment în care participantul trebuie să încheie discursul imediat). Participanții care vorbesc mai puțin de 4:30’’ minute sau mai mult de 5:30’’ minute pot fi sancționați de către membrii juriului. După terminarea ultimului discurs din concurs, timekeeper-ul va oferi juriului o listă cu durata tuturor discursurilor.
După încheierea fiecărui discurs, urmează 3 – 4 minute de întrebări din partea publicului și/sau a juriului. Juriul este obligat să pună întrebări dacă nu sunt întrebări din partea publicului. Concurentul trebuie să răspundă succint fără a relua pasaje din discurs. Persoanele din public care au o legătură cu unul dintre participanți (de exemplu, un membru al familiei sau profesor îndrumător), nu pot pune întrebări participantului respectiv.
Semifinala națională
În cadrul semifinalei naționale vor exista două etape. În prima etapă concurenții vor prezenta discursul pe care l-au prezentat și în cadrul etapelor locale, județene și regionale. 

Participanții care promovează la etapa a doua vor susține un discurs impromptu de 3 minute cu o temă nouă.
Participanții își pot alege tema dintr-o listă de trei teme și vor avea la dispozitie 15 minute pentru a-și pregăti discursul. 

În timpul celor 15 minute de pregătire:

· participanților li se va pune la dispoziție un spațiu liniștit pentru a-și putea pregăti discursul;
· participanții nu pot utiliza resurse electronice sau materiale imprimate pentru a-și pregăti discursul;
· dicționare și materiale de scris (hârtie, pixuri, creioane etc.) vor fi oferite participanților; 

Timekeeper-ul va da un semnal sonor la 2:30’’ (pentru a indica faptul că mai sunt 30 secunde), la 3:00 minute (pentru a indica faptul că timpul participantului s-a scurs), și la 3:30’’ minute (moment în care participantul trebuie să încheie discursul imediat). Participanții care vorbesc mai puțin de 2:30’’ minute sau mai mult de 3:30’’ minute pot fi sancționați de către membrii juriului. 
Discursul impromptu nu va fi urmat de întrebări. Nu este permisă utilizarea recuzitei sau a materialelor vizuale sau audio în timpul susținerii discursului.  

Membrii juriului vor evalua participanții în conformitate cu grila de evaluare și sistemul de notare al vorbitorilor cuprinse în acest manual. 

Participanții pot solicita feedback de la membrii juriului, dar numai după ce membrii juriului anunță punctajul acordat. Decizia juriului este definitivă.
În urma semifinalei naționale, 10 participanți vor participa finala națională.
Finala Națională
Finală națională reprezintă ultima etapă a competiției naționale. În cadrul finalei participanții vor prezenta discursul pregătit pe tema “To Be Ignorant of the Past is to Remain a Child”.  
Nu este permisă utilizarea recuzitei sau a materialelor vizuale sau audio în timpul susținerii discursului.  

Membrii juriului vor evalua participanții în conformitate cu grila de evaluare și sistemul de notare al vorbitorilor cuprinse în manual ul concursului. În juriu vor fi 3 persoane (sau mai multe persoane cu condiția să fie număr impar) cu experiență în evaluarea unui discurs public și jurizarea unui astfel de concurs.
Participanții pot solicita feedback de la membrii juriului, dar numai după ce membrii juriului anunță punctajul acordat. Decizia juriului este definitivă.

Prezentarea vorbitorilor va fi făcută de către un moderator care va menționa numele participantului și titlul discursului. După terminarea discursului unui concurent, moderatorul va invita publicul și juriul să îi adreseze întrebări. 

Desfășurarea concursului în București
În București Concursul Național de Discurs Public în Limba Engleză are loc la Colegiul Național George Coșbuc și se vor desfășura două etape pe municipiu. 
· 14 februarie – etapa pe municipiu pentru categoria de vârstă 12-15 ani și etapa preliminară pe municipiu pentru categoria de vârstă 16-20 ani;
· 14 martie – etapa eliminatorie pe municipiu pentru categoria de vârstă 16-20ani;
Pentru categoria de vârstă 12-15 ani, va avea loc o etapă pe municipiu unde pot participa maxim 8 elevi din partea unei instituții de învățământ. În cazul în care se înscriu mai mult de 8 elevi din partea unei instituții de învățământ, aceasta își va asuma responsabilitatea selectării celor 8 elevi care vor participa la etapa pe municipiu.

Criterii de evaluare

Criteriile de evaluare sunt valabile pentru ambele categoriile de vârstă si pentru fiecare etapă, cu excepția evaluării discursului impromptu din cadrul semifinalei naționale. Punctajul maxim ce poate fi obținut este de 100 de puncte, evaluarea facându-se după următoarele criterii:

1. Exprimare şi prezentare: 35 de puncte
Vorbitorul trebuie să se folosească de intonația vocii, mișcările corpului şi cuvinte alese pentru a atrage şi susţine interesul publicului, să folosească limbajul corpului. Vocabularul acestuia trebuie să fie clar şi uşor de înţeles. Vorbitorul  trebuie să fie stăpân pe sine și pe subiectul abordat.

2. Subiect, raţionament şi argumente: 35 de puncte
Vorbitorul trebuie să prezinte un subiect interesant, relevant și semnificativ.
Discursul  trebuie să prezinte ideile principale ale vorbitorului într-un mod clar, structurat. Vorbitorul trebuie să ia în considerare și alte puncte de vedere decât cele proprii lui, dar în final să prezinte publicului o concluzie certă. 

3. Structură: 15 de puncte
Vorbitorul trebuie să poată să ghideze publicul prin subiectul lui, de la o introducere care subliniază obiectivele evidente şi importanţa subiectului abordat, la o concluzie explicativă pentru public în ceea ce privește scopul întegului discurs.  
4. Răspunsurile date la întrebări: 15 puncte
Vorbitorul trebuie să răspundă la întrebări în modul cel mai util  publicului sau juriului, în loc să încerce să le evite. De asemenea el trebuie să răspundă în mod succint, şi va fi recompensat pentru introducerea de argumente noi şi relevante în răspunsurile lui, în cazul în care acestea sunt corespunzătoare. Vorbitorul nu are voie să roage un prieten din public să îi adreseza o întrebare „plantată” al cărui răspuns il are deja pregătit.
Pentru discursul impromptu evaluarea se va face după cum urmează:
· Exprimare şi prezentare: 40 de puncte;
· Subiect, raţionament şi argumente: 40 de puncte;
· Structură: 20 de puncte;
Premii 
Pentru categoria de vârstă 12-15 ani,  participanții vor primi diplome pentru rezultatele obținute la etapa județeană. 
Pentru categoria de vârstă 16-20 ani,  participanții vor primi diplome pentru următoarele categorii de premii:

· Premiul I – 1st prize

· Premiul II – Runner up

· Premiul III – Second Runner up

· Mențiune – Honourable Mention
Pentru etapele județene și regionale numărul premiilor poate fi de până la 40% din totalul participanţilor, restul de participanți primind diplome de participare. 
În cadrul finalei naționale se acordă și premiul special pentru vorbitorul favorit al publicului – Favourite Speaker.  
De asemenea în cadrul finalei naționale se acordă și premiul "James Moulder Award for Creative and Fluent Public Speaking",  în valoare de 1000 lei, de către ESU  România, finalistului care a prezentat cel mai bine structurat  discurs.

Informare, comunicare şi promovare

Organizatorii au obligația să transmită electronic tabelele de jurizare la adresa office@esu.ro, după fiecare etapă cu menționarea etapei, locului de desfășurare, numele participanților, titlul discursului, punctajele pe care aceștia le-au obținut, câștigătorii,  numele profesorilor îndrumători și ale membrilor comisiei de jurizare. Rezultatele trimise de către organizatori vor fi postate pe www.esu.ro. 
Organizatorii locali vor contacta ESU Romania pentru primirea diplomelor de concurs înainte de fiecare etapă. 
Organizatorii locali trebuie să transmită cu cel puțin două săptămâni înainte de desfășurarea unei etape, ziua, locul și ora la care se va desfășura etapa respectivă pentru a putea posta informația pe www.esu.ro. 

După încheierea fazei naționale a concursului, organizatorii locali sunt rugați să transmită către ESU Romania, numele cadrelor didactice implicate în organizarea concursului și evaluarea participanților menționând numele complet și instituția de învățământ în vederea emiterii certificatelor care atestă implicarea în concurs. 
Pentru informaţii suplimentare nu ezitaţi să ne contactaţi:
Florina Jasmine Niculescu – Coordonator naţional al CNDPE  florina.niculescu@gmail.com
Andreea Munteanu – Secretar executiv ESU Romania office@esu.ro  
www.esu.ro [image: image1.jpg]



� Sunt acceptaţi participanţii care vor împlini 20 de ani cel târziu a doua zi după finalizarea competiţiei internaționale.


� Pentru municipiul București vă rugăm să consultați secțiunea dedicată.


� Rugăm participanții cât și organizatorii să consulte ghidul elaborat în limba engleză pentru informații mai detaliate (Guidance for Participants and Adjudicators)

